**PASLAUGŲ TEIKIMO SUTARTIES SPECIALIOJI DALIS**

**UAB „Ignitis grupės paslaugų centras“**, pagal Lietuvos Respublikos įstatymus teisėtai įregistruota ir veikianti uždaroji akcinė bendrovė, juridinio asmens kodas 303200016, PVM mokėtojo kodas LT100008194913, registruotos buveinės adresas Laisvės pr. 10, LT-04215 Vilnius, Lietuvos Respublika, duomenys apie kurią kaupiami ir saugomi VĮ Registrų centras, atstovaujama bendrovės vadovės Irmos Kaukienės, veikiančios pagal Paslaugų teikėjo įstatus (toliau – **Paslaugų teikėjas**), ir

**AB „Ignitis gamyba“**, pagal Lietuvos Respublikos įstatymus teisėtai įregistruota ir veikianti akcinė bendrovė, juridinio asmens kodas 302648707, PVM mokėtojo kodas LT100006256115, registruotos buveinės adresas Elektrinės g. 21, LT-26108, Elektrėnai, Lietuvos Respublika, duomenys apie kurią kaupiami ir saugomi VĮ Registrų centras, atstovaujama bendrovės vadovo Rimgaudo Kalvaičio, veikiančio pagal Užsakovo įstatus ir gamybos direktoriaus Dariaus Kucino, veikiančio pagal 2022 m. spalio 25 d. AB „Ignitis gamyba“ sutarčių sudarymo, vykdymo ir vykdymo kontrolės standartą Nr. 325 (toliau – **Užsakovas**),

Užsakovas ir Paslaugų teikėjas kiekvienas atskirai toliau vadinamas Šalimi, bendrai vadinamos Šalimis,sudarė šią paslaugų sutartį (toliau – Sutartis).

1. **SUTARTIES OBJEKTAS**
   1. Sutarties objektas – informacinių technologijų ir telekomunikacijų bei kitos susijusios paslaugos, kaip jos apibūdintos Sutarties BD 1.12 punkte ir detalizuotos Sutarties SD prieduose.
   2. Paslaugų teikimo sąlygos ir tvarka detalizuojamos atitinkamuose Sutarties prieduose.
2. **PASLAUGŲ APIMTIS IR KAINA**
   1. Už Paslaugų teikėjo pagal Sutartį teikiamas Paslaugas Užsakovas moka Paslaugų teikėjui Paslaugų kainą, kurios dydis ir apskaičiavimo tvarka yra nustatyti Sutartyje ir (ar) jos prieduose.
   2. Sutarties kainą sudaro:
      1. Paslaugų kaina – 5 300 000,00 EUR (penki milijonai trys šimtai tūkstančių eurų ir 00 ct), neįskaitant PVM.
      2. Taikytinas pridėtinės vertės mokestis (PVM).
   3. Paslaugų apimtis detalizuojama Sutarties prieduose. Sutarties galiojimo laikotarpiu Užsakovas turi teisę koreguoti perkamų Paslaugų apimtį (kiekį), neviršijant atitinkamame Sutarties priede nurodyto maksimalaus Paslaugų kiekio (jei nurodytas) ir (arba) Sutarties kainos. Sutarties prieduose Šalys gali susitarti dėl Paslaugų apimties keitimo sąlygų.
   4. Užsakovas neįsipareigoja nupirkti viso maksimalaus Paslaugų kiekio, nurodyto atitinkamame Sutarties priede (jei nurodytas).
   5. Sutartyje nustatomi fiksuoto įkainio ir sutarties vykdymo išlaidų (Tiesioginių išlaidų) atlyginimo kainos apskaičiavimo būdai.
3. **PASLAUGŲ PERDAVIMO – PRIĖMIMO TVARKA**
   1. Paslaugų teikimo ir perdavimo-priėmimo tvarka yra nurodyta Sutarties BD ir Sutarties prieduose.
4. **MOKĖJIMAI PAGAL SUTARTĮ** 
   1. Užsakovas sumoka Paslaugų teikėjui už suteiktas Paslaugas Sutarties BD ar Sutarties prieduose nustatyta tvarka ir terminais.
5. **SUTARTIES ĮSIGALIOJIMAS IR GALIOJIMAS**
   1. Sutartis įsigalioja jos pasirašymo dieną, bet ne anksčiau kaip 2023 m. vasario 1 d.
   2. Jei Šalių atstovai Sutartį pasirašo skirtingomis dienomis, Sutartis įsigalioja tą dieną, kurią Sutartį pasirašo vėliau pasirašiusioji Šalis (jeigu Sutartis įsigalioja jos pasirašymo dieną).
   3. Sutartis galioja 60 mėnesių nuo įsigaliojimo dienos, bet ne ilgiau nei bus išnaudota Sutartyje nurodyta bendra Sutarties kaina arba Sutartis bus pakeista Šalių susitarimu arba teisės aktų nustatyta tvarka.
   4. Jei Sutarties galiojimo laikotarpiu yra išperkama Paslaugų už Sutarties SD nurodytą bendrą Sutarties kainą, Sutartis nustoja galioti, jeigu ji nėra pakeičiama Šalių susitarimu arba teisės aktų nustatyta tvarka. Užsakovas apie tai praneša Paslaugų teikėjui raštu, atskiras susitarimas dėl Sutarties nutraukimo nepasirašomas.
6. **KONTAKTINIAI ASMENYS**
   1. Užsakovo atstovų, kurie bus atsakingi už šios Sutarties vykdymą, kontaktai: \_\_\_\_\_\_\_\_\_\_\_\_\_\_\_\_\_\_\_\_\_\_\_
7. **DRAUDIMAS**
   1. Nei viena Šalis neprivalo drausti kitai Šaliai priklausančio turto.
8. **PRIEDAI**
   1. Kiekvienas šios Sutarties Priedas yra neatskiriama jos dalis. Kiekviena Šalis gauna po vieną kiekvieno Sutarties Priedo egzempliorių.
   2. Prie Sutarties pridedami priedai laikomi konfidencialia informacija.
   3. Sutarties priedai:
      1. 1 priedas „Paslaugų valdymas“;
      2. 2 priedas „Įkainiai“;
      3. 3 priedas „Paslaugų SLA“;
      4. 4 priedas „Duomenų atsarginio kopijavimo ir atkūrimo paslauga“;
      5. 5 priedas „Žodynas“;
      6. 6 priedas „Informacinių sistemų valdymas“;
      7. 7 priedas „Duomenų tvarkymo sutartis“;
      8. 8 priedas „Grupės skaitmeninės darbo vietos įrangos standartas“;
      9. 9 priedas „AD“;
      10. 10 priedas „EXCHANGE“;
      11. 11 priedas „FDS“;
      12. 12 priedas „iBIURAS“;
      13. 13 priedas „IKSS“;
      14. 14 priedas „INET“;
      15. 15 priedas „KDV“;
      16. 16 priedas „KDV VPN“;
      17. 17 priedas „KONF“;
      18. 18 priedas „MDM“;
      19. 19 priedas „MEDIA“;
      20. 20 priedas „MOBI“;
      21. 21 priedas „OBIT“;
      22. 22 priedas „OLAN“;
      23. 23 priedas „OP“;
      24. 24 priedas „VIRTSERV“;
      25. 25 priedas „VOIP“;
      26. 26 priedas „WAN“;
      27. 27 priedas „WLAN“;
      28. 28 priedas „LAN VPN“;
      29. 29 priedas „IT verslo partneris“;
      30. 30 priedas „ITT vystymas“.
      31. 31 priedas „VOIP“;
      32. 32 priedas „GSIM“;
      33. 33 priedas „TLAN“.
9. **ŠALIŲ REKVIZITAI**

|  |  |
| --- | --- |
| **Paslaugų teikėjas**  UAB „Ignitis grupės paslaugų centras“  Laisvės pr. 10, LT-04215 Vilnius  Tel. Nr.: +370 5 278 22 72  Įmonės kodas: 303200016  PVM kodas: LT100008194913  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovė  Irma Kaukienė | **Užsakovas**  AB „Ignitis gamyba“  Elektrinės g. 21, LT-26108 Elektrėnai  Tel. Nr.: +370 618 37392  Įmonės kodas: 302648707  PVM kodas: LT100006256115  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bendrovės vadovas  Rimgaudas Kalvaitis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Gamybos direktorius  Darius Kucinas |